བོད་ཀྱི་སྔ་རབས་རྩོམ་པའི་ཤེས་བྱ་དག་ཏུསྙན་གཞུང་མེ་ལོངགི་ཉམས་སྣང་དང་ལྡན་ཞིང་བོད་རང་གི་ཁྱད་ཉམས་ལྡན་པའི་མི་རིགས་ཀྱི་གཤིས་དང་མི་རིགས་ཀྱི་རིག་གནས་འདུ་ཤེས་དག་ཚུར་སྣང་བྱེད་ཀྱི་ཡོད་པའོ།དེ་ཡང་བདེན་གཏམ་གྱི་ཆེ་བ་བརྗོད་ལུགས་ལ་གནའ་རབས་བོད་ཀྱི་ལེགས་བཤད་རྩོམབཏམས་ཤིང་བསྟན་པའི་མདོལསཕུ་ན་རེ།ཚིག་སྟོང་པ་བཏམས་་་་་དོན་ཆེན་པོ་ཡུན་དུ་ཡོད་པར་འགྱུར་རོ།།ནོར་ཡོད་པ་བྱིན་བ་མི་་་་་་ཟད་ཤེསོ་དེ་ལྟ་བས་ན།བདེན་པའི་ཚིག་བྱིན་པ་ལས།ཆེ་བ་མྱེདོ།་་་་་བཟུང་ལེགསྣ།།དེ་བླངས་ལས།ནོར་དུ་ཆེ་བ་ཡོང་མྱེདོ།།ཅེས་བསྟན་ཡོད་པ་དང་བོད་ཀྱི་ངག་རྒྱུན་དུའངབརྐུ་རྫུན་གན་དེ་མགོ་སྦྲེལ།།འཕྲལ་ལམ་དུ་འགྲོ་ཡང་དོན་མི་འཁྱོལཞེས་གྲགས་པ་ཇི་བཞིན་དངོས་པོའི་གཤིས་དང་མཐུན་པའི་ཆོས་ཉིད་དམ་བདེན་པ་དོན་དུ་གཉེར་ན་ནི་སྤྱི་ཚོགས་ཞི་ལྷིང་དང་མཐུན་སྡེབས་ཡོང་བ་ཞིག་ཡིན་ལ་རྩོམ་རིག་ནི་མི་རིགས་ཀྱི་མགྲིན་ཚབ་པ་དང་དུས་རབས་ཀྱི་མདུན་དུ་བསྒྲེངས་དགོས་པ་ཡིན་སྟབས་ཆ་རྐྱེན་དེ་ནི་དམའ་མཐའ་ས་ནས་ལྡན་དགོས་པ་ཞིག་མ་ཡིན་ནམ།རྩོམ་རིག་གིས་བདེན་དོན་ཕྲག་ཏུ་ཁུར་ནུས་མིན་ནི་གང་དེའི་ལག་ལེན་གྱི་སྣེ་འདོན་པའམ་ཕྱོགས་བསྡོམས་བྱས་པའི་རྩོམ་པའི་ཤེས་བྱ་དེ་ལ་རག་ལས་པ་ཞིག་ཡིན།མ་ཟད་དེ་ནི་བོད་པའི་གཤིས་སུ་ཡོད་པའི་དངོས་པོའི་ཆོས་ཉིད་ལ་འཛིན་པའི་ཡང་དག་པའི་འདུ་ཤེས་ཤིག་ཡིན་པ་རེད།